Vir jou | Boendoe se blog argief
Ek gaan die comments afsit. Netnou ontaard dit in ‘n ge-oor en weer “jy’s net so dierbaar, Boendoe”, en dis tog so yukkie. Lekker naweek! Mag die Proteatjies tog wen!
0 Responses to “Vir jou”
« Blou-ape	Dagdroom »	Statistieke Kate Moss se suster volg in haar voetspore | SARIE
Sy is een van die bekendste modelle ter wêreld. En nou volg Kate Moss se jonger suster in haar model-voetspore …
Lottie Moss is sedert verlede week amptelik deel van die modelwêreld én by dieselfde agentskap as waar Kate in die begin van háár loopbaan was. Dié halfsuster van Kate Moss is in 2011 by Kate se troue raakgesien toe sy nog net 13 jaar oud was. Huffington Post het hierna berig dat die modelagent Carole White haar ná dié troue “’n ware Engelse roos” genoem het.
Maar Lottie se ma het destyds gesê dat sy nog te jonk is en dat hulle eers wil wag voordat sy haarin die modelwêreld begeef. Maar nou, op 16-jarige ouderdom, is sy by die bekende modelagentskap Storm waar Kate ook begin het. Lottie gaan steeds heeltyds skool terwyl sy modelwerk doen.
Kate Moss het verlede week 40 geword! Kyk na haar mooiste voorblaaie HIER.
FOTO: Lottie Moss se portefeulje by die modelagentskap, Storm
Lottie se eerste groot fotosessie
Lottie se eerste groot fotosessie is in die Britse tydskrif Dazed & Confused.
FOTO: Lottie Moss in Dazed & Confused se Februarie-uitgawe (Dazed & Confused/ Sean and Seng)
Dié foto’s is in Londen geneem en Lottie dra die klere van bekende ontwerpers soos Prada, Saint Laurent, Dolce & Gabbana en ook Topshop. Die fotograwe Sean en Seng het ná die fotosessie Lottie se lof besing. Volgens hulle is sy “oulik en vol karakter” met ’n vreeslose blik wat verleidend is.
Kate en Lottie is nie die eerste susterpaar wat in die modewêreld opslae maak nie. Kyk deur ons galery na nóg beeldskone susters.
Penélope en Monica Cruz
Die twee susters lyk só eenders dat daar bewerings is dat die Pirates of the Caribbean: On Stranger Tides-filmmakers vir Monica as dubbelganger gebruik het, omdat Penélope met die skiet van dié rolprent swanger was. Die Cruz-susters is nie net voor die kameras modelle nie, maar ontwerp ook saam klere en handsakke vir Mango en Loewe.
Dakota het as 7-jarige dogtertjie aandag getrek met haar aangrypende vertolking in I am Sam. Sedertdien het sy en haar jonger suster Elle in verskeie rolprente gespeel, maar hulle begin al hoe meer in die modewêreld belangstel. Dié twee speel nie net model nie, maar ontwerp ook saam met die modehuis Rodarte hul eie reeks.
Hulle is lankal nie meer net die tweeling van Full House nie. Deesdae is hulle suksesvolle ontwerpers en besit saam vier handelsmerke: Olsenboye, StyleMint, The Row, en Elizabeth & James. Hulle is ook die kreatiewe direkteurs van Superga. Dié tweeling is in 2012 as die Ontwerper van die Jaar deur die Amerikaanse Modeontwerpers-raad (CFDA) aangewys. Hulle jonger suster, Elizabeth, is ook 'n aktrise.
LEES NÓG Onthou jy dié 90’s-haarstyle waaroor almal mal was!
In dié dekade was almal gaande oor dié haarstyle! Watter haarstyl het jy probeer?